Pazifik
De Pazifeschen Ozean, och Pazifik genannt, ass mat 181,34 Mio. km² (mat Niewemierer) dee gréissten a mat 11.034 m deen déifsten Ozean vun der Äerd.

De Pazifik läit tëschent der Arktis am Norden, Amerika am Osten, der Antarktis am Süden, Australien am Südwesten, Ozeanien am Westen an Asien am Nordwesten. E grenzt un all aner Ozeaner.

Et leien eng sëllegen Inselen a senge grousse Wäiten.

Säin Numm krut e vum Ferdinand Magellan, dee bei senger Weltëmsegelung den 28. November 1520 vun der Magellanstrooss hier koum an op eemol net méi vun de Stierm geplot war déi e bis dohi begleet hunn. "Mar Pacifico" ass Portugisesch/Spuenesch fir "Friddlecht Mier". Trotz sengem Numm gëtt et awer och am Pazifik ferm Stierm, déi jee no Regioun Taifun oder Hurrikan genannt ginn.

Literatur 
 Joachim Feyerabend: Pazifik. Ozean der Zukunft. Koehlers Verlagsgesellschaft, Hamburg 2010, ISBN 978-3-7822-1017-1
 Leier Manfred: Weltatlas der Ozeane – mit den Tiefenkarten der Weltmeere. Frederking und Thaler, München 2001, ISBN 3-89405-441-7, S. 154–187

um Spaweck